[temang musika]
[huni ng kuliglig]
Ito ang nakuha ng mga tao ko.
Nakarehistro ang kumpanya. Lehitimo.
Batay sa taunang publikasyon,
maganda rin ang lagay ng pananalapi nila.
Mahusay ang kredensyal nila, ah,
kahit bago pa lang sa promosyon ng boksing.
Lahat ng negosyo na pinasok ng may-ari ay matagumpay din.
Wala ring sinabi ang mga dati at kasalukuyang empleyado
na kailangan nating ikabahala.
Wala bang naging kaso 'yung kumpanya?
May isa, apat na taon na ang nakalipas.
Nagkagulo sa isang okasyon, may mga nasaktan, pero...
Sila rin naman ang sumagot ng mga bayarin sa ospital
at iba pang tulong pinansyal kaya sa huli,
hindi na rin sila nahabla.
Eh, 'yung may-ari?
Tama si Villafuerte.
Si Javier Nemenzo ay nagsikap kaya umasenso,
boksingero rin dati.
At... [mahinang tawa]
Tiyak na ikagugulat mo ito.
Kasabayan siya ni Tito Jessie noon.
[mapanimdim na musika]
Nasa iisang ahensya sila dati.
Katunayan,
kaibigan siya ng tatay mo.
[mapanimdim na musika]
[nag-uusap ang mga estudyante sa 'di kalayuan]
Nakapagpasa ka na raw ng proyekto?
[kaklase 1] Hindi man lang sinabi.
[kaklase 2] Kaya nga. Bida-bida kasi.
Bakit pangalan mo lang ang nakalagay doon?
Kinakausap kita!
Bakit ko ilalagay ang pangalan mo
kung ako lang naman ang gumawa?
Lumalaban ka na, ha?
Bida-bida!
Ano ba!
[Jimboy] Naku, sigurado,
magiging masaya talaga 'tong anibersaryo niyo ni Liv.
Ayos na ang lahat.
Ang kailangan na lang ay dumating siya
doon sa hinanda mo para sa kanya.
Basta, ikaw, siguraduhin mong
walang ideya si Olivia sa nangyayari, ah?
Iyang dila mo pa naman ay 'sing dulas ng okra't saluyot.
Ako?
Ito madulas?
Oo!
'Tol, parang wala ka namang tiwala sa'kin, eh.
'Tol, ang alam ni Liv, ha...
Ang alam ni Liv,
siya ang may sorpresa para sa'yo.
Sigurado 'yan. Ayos?
-Sigurado ka, ha? -[kuliling ng telepono]
Hello, attorney.
Magandang balita, Victor.
Tumawag sa'kin si Matteo.
Handa na raw pumirma ng kontrata si Alex.
Ipahanda niyo na ang lahat.
Jimboy, aalis na ako, ha?
Siguraduhin mong maayos ang lahat sa plano natin.
Oo, ako ang bahala. Pangako.
-Sagot kita. -[kuliling ng telepono]
Hello, anak.
Tatay,
pwede ka pong pumunta dito sa eskwelahan?
Nabasag 'yung laptop ni Tasha noong binato ko 'yung bag niya.
Ako na ang bahala doon, anak.
Basta 'wag mo nang uulitin, ha?
Hindi naman si Abby ang nagsimula ng away.
Binato niya 'yung bag ko.
Pinagkakalat niyo na masamang tao ang tatay niya.
Ito po, oh.
Hindi lang po kayo ang sinisiraan nila,
pati na rin po si Abby.
[mapanimdim na musika]
Hindi lahat ng nakukulong ay masamang tao.
Iyong iba napagbibintangan lang ng maling hinala.
Kung kayo ba...
makulong kayo o mapagbintangan kayo
sa kasalanang hindi niyo naman ginawa,
magugustuhan niyo ba 'yon?
Iyon ang nangyari sa'kin.
[mapanimdim na musika]
Sige na, humingi na kayo ng tawad sa isa't isa.
Mas mabuti kung ngayon pa lang magkakaayos na kayo
bago pa dumating ang mga magulang niyo,
bago pa kayo kausapin ng prinsipal.
Mababawasan ang galit nila
kung ngayon palang magkakabati-bati na kayo.
Papalitan ko na lang 'yung nasira mong laptop.
-Paumanhin, Abby. -Paumanhin, Abby.
Paumanhin, Abby.
Paumanhin.
Ay, Jimboy, magkasama na ba kayo ni Victor?
Ah, pinuntahan niya lang saglit si Abby.
Parang may problema yata 'yung bata.
Pero babalik din kaagad 'yun, 'wag kang mag-alala.
Sobrang sabik nga 'yon para sa date niyo mamaya, eh.
Sige, maaga pa naman, eh.
Pwede bang hintayin muna natin ang asawa ko?
Para alam niya kung ano'ng nangyayari.
Nasaan ba ang asawa mo?
Importante ang oras sa'min.
Baka kaya ganyan ang anak niyo dahil hindi nababantayan.
Ano bang klase kang nanay?
Huwag na huwag mong kukuwestiyunin
ang pagiging ina ko.
Huwag kayong magtalo rito.
Baka marinig kayo ng mga bata.
Tinatanong niyo kung anong klase siyang nanay?
Victor.
Isa siyang responsable at mapagmahal na ina.
At mag-isa niyang itinaguyod ang anak namin kahit wala ako.
At sino ka naman?
Ako ang tatay ni Abby.
[nakakaantig na musika]
[Juliana] Anak.
Siya po 'yung kumausap sa'min kanina.
Pinagbati niya na po kami ni Abby.
[nanay ni kaklase 2] Huwag kang magpasindak, Tasha.
Baka tinakot lang kayo.
Hindi po, Nanay.
Bati na po talaga kami ni Abby.
Hindi ba, Abby?
[prinsipal] Okay na kayo ni Abby?
Opo. Humingi na po kami ng tawad sa isa't isa kanina.
Huwag niyo na po siyang suspindihin. Pakiusap.
[ingay trapiko]
-[kalansing ng kubyertos] -Magbabanyo lang ako.
[Juliana] Ah, anak...
Gusto mo...
Gusto mo bang bumili tayo ng panghimagas pagkatapos nito?
Iyong paborito mong sorbetes?
[nauutal] Anak...
Anak, bakit?
Bakit?
Pasensya na po, Nanay.
Ayoko pong isipin ng kahit sino na masamang nanay ka,
kasi hindi po totoo 'yun.
Salamat, anak, ha?
Alam mo, inaamin ko naman na may pagkakamali rin si Nanay.
Pero, anak,
hinding-hindi ako mapapagod na humingi ng tawad sa'yo.
Alam mo, maniwala ka,
ginawa ko lang naman 'yun dahil gusto kong protektahan ka.
Ang pinakahuling bagay na gusto kong gawin ay 'yung masaktan ka.
Ayoko naman na dumating tayo sa punto na...
hindi mo na ako kailanganin.
Siyempre ayoko n'yon.
Sana maintindihan niyo po kung gusto kong makasama si Tatay.
Pero, anak, paano naman...
Paano naman ang Tito Alex mo?
Tatay pa rin naman po ang tingin ko sa kanya.
Pero hindi naman po siguro masama
kung maging dalawa ang tatay ko, 'di ba?
Sana, Nanay, tulungan niyo po akong magpaliwanag sa kanya.
[madamdaming musika]
Mahal kita, anak.
Mahal din po kita.
[humihina ang musika]
[hinihingal] Oliv, tara na.
Nakabihis na ako kanina, pero...
malalim na rin ang gabi kaya...
Paumanhin, natanggap mo ba 'yong mensahe ko sa'yo?
Nagkaproblema kasi sa paaralan ni Abby, eh.
Ayos lang.
Maaga pa naman.
Anibersaryo pa rin natin. Pwede pa rin tayong lumabas.
Ayos lang. Antok na rin naman kasi ako, eh.
Siguro sa susunod na lang.
[malamlam na musika]
'Yong amo ko nga pala, kanina, pumunta dito.
Nasabi ko ba 'yong tungkol dun sa...
gusto niyang magtayo ng klinika sa Amerika?
Naaprubahan na raw.
Tinanong ako kung gusto ko raw maging kapartner.
Sinabi ko na rin kay Mama.
Masaya siya.
Pero...
pinag-iisipan ko pa.
Nakapagdesisyon na ka ba?
[nagpapatuloy ang musika]
Hindi pa naman ako sigurado, Victor.
Pero kung gagawin ko...
gagawin ko 'yon para sa'yo.
Para sa akin?
Iiwan mo ako?
Ayaw kong gambalain ka, Victor.
Ayaw kong maging panggulo.
Alam ko na marami ka pang gustong gawin.
Isa na dun 'yong pag-aayos niyo ni Abby.
Baka 'di mo na rin kasi ako kailangan, eh.
[nagpapatuloy ang musika]
[Victor]Ano'ng gusto mong kainin?
Itutuloy mo na ang pagbalik sa Amerika?
Parang 'yon po 'yong tamang gawin, Lo.
Parang 'yon po 'yong kailangan ni Victor.
Akala ko mahal mo siya.
Gusto ko siyang bigyan ng espasyo.
Baka kasi 'yan 'yong kailangan niya
Ang sabi mo dati,
anuman ang mangyari, hindi mo siya bibitawan.
Mahirap bumitaw, Lo.
Pero...
ayaw kong isiping kaya kami magkasama
kasi kailangan niya ako.
Gusto kong isiping kaya kami magkasama
kasi pinipili niya ako.
Pero bakit hindi ko maramdaman?
Hindi ko maramdaman, Lo.
Ang hirap...
Ang hirap makipagkompitensya, Lo, eh, lalo na kay...
Lalo na kung anak ang usapan.
-Halika, halika. -[patuloy na pag-iyak]
[malamlam na musika]
[pinapatahan ni Badong si Olivia]
[mga huni ng ibon]
Pagkatapos ng pirmahan ng kontrata,
kakausapin ko 'yong may-ari.
Mabuti pa siguro, umalis na tayo rito.
Sa ibang lugar na lang ako mag-e-ensayo.
Mas mabuti kung sa ibang bansa.
Parang biglaan naman yata.
Akala ko ba, ayaw mong umalis.
[tensyunadong musika]
'Di ba ito rin naman ang gusto mo?
Mapalayo kay Victor?
Nakikita kong naaapektuhan na ang pamilya natin
dahil sa kanya.
Lalo na si Abby.
Ayaw mo bang pag-isipan muna 'yan?
Buo na ang desisyon ko.
Hindi ko kailangan ang pag-apruba mo.
Ito lang ang paraan para malayo tayo sa gulo.
Bilisan mo na diyan. Tara.
[mapanimdim na musika]
[palakpakan]
[host] Opisyal na sa wakas.
Bahagi na ng Good Fight Promotions si
Alexander "Da Master" Lualhati.
Nananabik na akong makatrabaho kayo.
Ang totoo niyan, may gusto akong ipakilala sa inyo.
Isa sa mga pinakamalalaking namumuhunan sa akin.
Sino?
[tensyunadong musika]
Ano 'to?
Alex.
[lalaki] Ibig sabihin ba na...
nagkaayos na kayong magkatapid sa kabila ng mga nangyari?
Nandito ako para suportahan ang kapatid ko.
Ibig sabihin ba, nasa panig mo ang kapatid mo
sa kasong kinasasangkutan niyo?
Naniniwala akong papanig sa akin ang hatol ng korte.
At lalabas din ang totoo.
Pero pasensya na...
Para kay Alex ang laban na ito.
Sa kanya dapat kayo magpokus.
Nandito lang ako para suportahan ang boxing promotion namin.
At pati na rin ang bagong boksingero namin.
[dramatikong musika]
[Amelia] O, bakit nandiyan si Victor?
Hindi ko rin alam.
Olivia, may nalalaman ka ba tungkol dito?
Si Victor na lang po siguro ang tanungin ninyo.
[tensyunadong musika]
-Alex. -[Alex] Ah!
Ano'ng nangyari? Bakit nandito si Victor?
Namumuhunan siya sa kompanya. Pinlano niya 'to!
Paano nangyari 'yon? Eh, kakalabas niya lang, ha?
Paano siya makakakuha ng pera?
Sa tingin mo, magkakaganito ako kung alam ko kung paano?
Baka may nakilalang sindikato sa loob ng kulungan. Malay ko!
Ang tagal ko nang sinasabi sa inyo
na may pinaplano 'yan si Victor!
Walang nakikinig sa inyo!
Hindi ako papayag na tarantaduhin ng Victor na 'yan!
-Olivia. -Ano 'yong ginawa mo kanina?
Hindi pa parang hindi ka nag-iingat? Parang...
oo, nakuha niyo nga si Alex, nakapirma sa inyo,
pero mag-iingat na 'yon ngayon.
Victor, walang masama sa paghahanap ng hustisya.
Pero, pakiusap, ingatan mo naman ang sarili mo.
Paano na lang kapag wala na ako?
Baka kung ano ang gawin mo.
[malamlam na musika]
Patawarin mo ako.
Ayokong magkaaway tayo.
Pero hindi ko na uulitin ang mga mali kong nagawa kay Juliana.
Na hindi ko sinasabi lahat ng iniisip ko,
lahat ng nararamdaman ko.
Lalo na kapag kasal na tayo.
[romantikong musika]
Huwag kang umalis.
Gusto kong bumuo ng pamilya kasama ka.
Victor...
[Victor] Olivia...
Pumapayag ka bang magpakasal tayo?
[suminghot]
Oo.
[tumatawa]
[nagpapatuloy ang musika]
[paghuni ng mga ibon]
Nakapirma ka na, kuya.
'Di ka na pwedeng basta-basta umatras.
Sigurado akong may plano 'yon kaya niya ginawa 'yon.
Pinalalapit niya ang kanyang mga kaaway.
Nakausap mo na ba si Victor?
Baka pwede niyo pang maayos 'to.
Paano?
Tinago niya nga sa'kin na may kinalaman siya
sa kumpanya, eh.
Dinagit niya ako, Juliana. Gamitin mo utak mo!
[mapanglaw na musika]
Pwede bang bumalik ka na lang bukas, Matteo?
Wala ka na ba talagang natitirang respeto sa akin?
Sa harap ng ibang tao, sisigaw-sigawan mo ako?
Ikaw, kinakampihan mo si Victor sa harap ng ibang tao!
Hindi ko siya kinakampihan.
Ayoko lang siyang husgahan agad, Alex.
Kailan ka pa naging maunawain sa kanya?
Baka nakakalimutan mo kung gaano niya tayo pinahirapan?
Pinatay niya si Sylvia, Juliana!
Siya ba talaga ang pumatay?
Ha?
Ano?!
Sinabi niya kay Abby na inosente siya.
At naniwala ka naman?
Alex, imposibleng magsinungaling si Victor sa anak niya.
Kung hindi si Victor ang pumatay kay Sylvia,
sabihin mo sa'kin, sino?!
Aray!
Ano ba!
Sinasabi ko naman sa'yo, Juliana.
Huwag kayong lumapit kay Victor!
Hindi mo ba nakikita?
Iniisa-isa niya tayo. Ako ang una, sa boksing.
Pangalawa, ito, pinagmumukha niyang inosente siya
sa harap niyo para makuha 'yung loob niyo.
Gusto niyang sirain 'yung pamilya natin!
Hindi ako papayag na mangyari 'yon.
Hindi ako papayag na sirain niya lahat ng pinaghirapan ko!
[marubdob na musika]
[paghuni ng mga ibon]
Sigurado ka bang dito tayo?
Oo. Dito 'yung sinabi ng organisador ng simbahan.
Bakit?
Wala.
[Juliana] Oh.
Victor? Olivia?
[tensyunadong musika]
Bago ka pa mag-isip ng kung ano,
wala akong kinalaman dito.
May nagrekomenda lang na kaibigan ni Olivia.
Pati 'yung kay Alex?
Hindi naman ako 'yung nagmamay-ari
ng boxing promotion na 'yon, eh.
Mamumuhunan lang ako.
Mamumuhunan?
Hindi ba mas mahirap paniwalaan 'yun, Victor?
Liana, limang taon akong nakulong.
'Pag ganoon katagal ka nakulong,
marami ka talagang pwedeng aralin.
Marami kang nakikilala.
Kaya noong may nagpahiram sa akin ng pera,
ipinuhunan ko sa promosyon ng boksing
kasi 'yun naman talaga 'yung mundong alam ko, eh.
Magandang balita. Pumayag 'yung magkasintahan.
Nakumbinsi na raw po ni Sir William
'yung magkasintahan sa kasal sa paglubog ng araw.
Nagbigay na rin daw po siya ng mga karagdagang deals
sa package nila.
Salamat, Allison.
Pakiasikaso na lang 'yan sa opisina.
Sige po.
Salamat nga pala sa tulong, ha.
Pasensya na rin sa istorbo.
Ayos lang. Trabaho talaga namin 'yun.
Nga pala, nakita ko 'yung mga trabaho mo.
Kung pwede, kunin ka rin sana namin
na organisador ng kasal namin?
Sandali, Liv.
Sigurado ka ba?
Victor, wala rin naman tayong organisador.
At kailangan din natin 'yon para hindi tayo pagod
sa araw ng kasal natin.
Ayos lang ba?
Kung hindi ka komportable na maging kliyente si Victor,
siguro maghahanap na lang kami ng iba.
Naiintindihan ko naman, eh.
May naisip na ba kayong tema ng kasal?
[mapanglaw na musika]
Pagkatapos kong pag-aralan ang lahat,
pwede nga nating kasuhan ang Good Fight Promotions
ng fraud o misrepresentation
basta mapatunayan natin
na ang impormasyon ay mahalaga
sa iyong desisyon na pirmahan ang kontrata.
Kung idadaan sa korte, mas lalong hahaba ang proseso.
Mas lalo akong mawawalan ng laban.
Kaya binibigyan kita ng opsyon.
[tensyunadong musika]
Ano'ng ginagawa mo dito?
Siya 'yung opsyon.
Tumawag siya sa akin kagabi.
Gusto ka daw tulungan.
Nakita ko kasi, naisahan ka ng kapatid mo.
Kawawa ka naman.
Hindi ko kailangan ng awa mo.
Kung totoo ang sinasabi mo
na si Victor nga ang sumasabotahe
sa mga negosyo ko,
sa tingin ko, kailangan nating magtulungan.
[paghuni ng mga ibon]
[tumutugtog ang "Pagbigyang Muli"]
Muli ay 'yong pagbigyan
Ako'y nagkamali
Muli ay 'yong patawarin
Ako'y nagsisisi
Alam kong ako'y nangakong
'Di na mauulit pa
Ako'y nagkamali sa'yo
Muli ay patawarin mo
Ako ba'y 'yong yayakapin?
Nakaraa'y kayang limutin
Magtiwalang muli
Mahalin mong muli
Magbalik ka sa'kin
'Di ko kakayanin kung Ika'y mawawala...
Ako, Victor Lualhati...
Ako, Olivia Castillo...
-ay lubos na nagpapasalamat... -nagpapasalamat sa Diyos...
at sa iyo, Olivia...
at sa iyo, Victor...
sa pagkakataong ito na magkasama tayo
sa harap ng Diyos.
Sa araw na ito,
aking pinipili kang maging asawa.
Ako'y magtitiis at magpapatawad.
[Victor] ...para mahalin ka at magsakripisyo
para sa iyo.
[Olivia] Ako'y magiging tapat at magpapakatotoo.
Pangako ko sa harap ng Diyos
at sa harap ng ating mga saksi
na mamahalin kita...
at ako'y magiging kasama mo
sa lahat ng pagsubok.
[Victor] Aalagaan ka...
at pagsisilbihan ka sa buong buhay ko.
[Olivia] Ako'y magiging tapat sa iyo.
Ito ang aking panata at pangako sa iyo...
Sa hirap at ginhawa,
sa sakit at kalusugan.
At ito ang aking panata at pangako
sa harap ng Diyos.
Hanggang sa kamatayan
ay tayong dalawa ang magkasama.
Gustong kasama kita
Sa'yo lang ang pag-ibig ko
Magtiwalang muli Ito na ang huling pagkakamali
-Pag-ibig ko'y -Pag-ibig ko'y
-Muling tanggapin -[palakpakan, sigawan]
[klik ng mga kamera]
Alex.
Mabuti naman at dumating ka sa kasal ng kapatid mo.
Sigurado ako, ito na ang simula ng maganda niyong pagsasama.
Sino nagsabing magkakaayos kami?
Alex.
Alam ko, may pinaplano laban sa'kin si Victor.
Kung ano man 'yung naglalaro sa isip mo--
Sinimulan niya ako.
Tatapusin ko.
Sisiguraduhin kong mabubulok siya sa kulungan habambuhay.
[nakakakabang musika]
Victor, Olive.
Alam ng marami na hindi naging madali
itong samahan ninyong ito.
Maraming mga mahihirap na sitwasyon kayong pinagdaanan.
Gano'n pa man ay itong araw na ito,
napatunayan ninyo na anuman ang mangyari,
sa bandang dulo,
mananaig at mananaig pa rin ang pag-ibig.
Kaya pagbati muli sa inyong dalawa.
At sana sa lalong madaling panahon ay mabigyan
-niyo na ako ng apo sa tuhod. -[palakpakan, sigawan]
-Alex, ayos ka lang? -Ayos lang.
Mukhang nakakarami ka na. Tama na.
Alex.
Sandali lang.
Liana.
May problema sa pagkain.
Sige.
Ma, ikaw na munang bahala kay Alex, ha?
Tama na, ha?
Sandali.
Binabati kita, 'tol.
Salamat.
Mukhang nakarami ka na, ah?
[tensyunadong musika]
Alam mo, hindi ko inaakala na mangyayari 'to.
Ang akala ko, gugugulin mo na ang buong buhay mo
sa kulungan.
-Anak. -Pero...
Napakaswerte rin naman talaga kasi ni Victor
kasi kahit anong gusot,
nalulusutan niya.
'Di ba, Victor, ganyan ka naman talaga?
Simula bata tayo, ganyan ka na dahil...
Lahat ng gusto mo, nakukuha mo
dahil nakakalusot ka.
-Anak, lasing ka na. -Sandali lang.
Hindi pa ako tapos.
Ma.
Kahit ngayon...
Kahit ngayon, binigyan ka ng pangalawang pagkakataon
para patunayan ang sarili mo
sa korte at sana...
Sana lumabas 'yung katotohanan
para sa katahimikan ng isipan natin.
-Para sa hustisya! -[nabasag ang baso]
Ay...
Pahingi ulit.
Para sa paghilom.
[palakpakan]
Binabati kita, 'tol.
Sana handa ka na makulong ulit 'yung asawa mo.
Ah, sandali lang.
-Bakit? -Kuhanan ko kayong magkapatid.
Sige, pakuha tayo ng litrato.
[tensyunadong musika]
Sige, isa, dalawa...
[klik ng kamera]
Isa pa.
-[klik ng kamera] -Ayan. Salamat po.
[nagpapatuloy ang musika]
Para sa paghilom.
[marahang musika]
[huminga palabas]
Anak.
Maraming salamat hindi ka gumawa ng gulo.
Pero siguro...
Umuwi ka na. Nakainom ka na, eh.
Mukhang...
Malapit na malapit kayo ni Victor ngayon, ah?
Sinong tumutulong sa kanya?
Saan siya kumukuha ng pera?
Hindi ko alam.
Hindi naman namin pinag-uusapan 'yung mga ganyang bagay.
Pwes, alamin niyo.
Patahimikin niyo na ang isa't isa.
Mula nang lumabas sa kulungan si Victor,
wala naman siyang ginagawang masama sa'yo, eh.
Para tuloy natatakot ka sa sarili mong multo.
Kayo na rin ang nagsabi sa'kin simula bata pa 'ko,
na hindi parte ng pamilya natin si Victor.
'Wag kayong magmalinis ngayon.
Pagkatapos ng lahat ng ginawa ko sa'yo,
paano mo naisip 'yan?
Hindi pa rin 'yun sapat para makalimutan ko
'yung atraso niyo sa'kin.
[nakakakabang musika]
Binabati kita.
Salamat.
Sigurado ka ba sa naging desisyon mo?
Anong ibig mong sabihin?
Gyera itong pinapasok natin.
Hindi ito ang panahon
para mawala ang pokus mo sa target natin.
O para may ibang taong makisali rito.
Hindi tanga si Alex.
Alam ko, pinaghihinalaan ka niya.
Anumang oras
pwede niyang madiskubre na ikaw ang nasa likod
ng mga nangyayari laban sa kanya.
Alam ko.
'Di naman ako tumitigil sa paghahanap ng katotohanan.
At 'di maaapektuhan 'yun ng pagpapakasal ko.
Sana nga, Victor.
Alam ni Olivia 'yung totoo.
Sa palagay ko, hindi makakatulong 'yun.
Parte na siya ng buhay ko.
Ayokong magtago ng kung ano-ano sa kanya.
Kailangan mo pa ba siyang isali rito?
Hindi titigil ang buhay ko dahil sa ginagawa natin.
Gusto kong maging parte siya ng mga desisyon ko.
Isa sa mga rason kaya nagkakaproblema
'yung relasyon namin ni Liana
dahil ang dami naming itinatago sa isa't isa.
At ayokong ulitin 'yun sa relasyon namin ni Olivia.
Ikaw ang bahala.
Pero hindi ako sumasang-ayon.
Tuloy ang plano.
Magtiwala ka lang sa'kin.
[nakakakabang musika]
Mema, malapit nang matapos 'yung pagtitipon.
'Yung mga ibibigay natin sa mga bisita,
-ihanda niyo na, ha? -Opo, ma'am. Sige po.
Sasabihin ko po.
Ah, Bogs, pakihanda 'yung mga ipamimigay sa mga bisita.
Oo. Ngayon na.
[huminga nang malalim si Juliana]
Ayos ka lang?
Ah.
Oo naman.
Nagpahangin lang sandali.
Salamat pala sa pag-ayos ng kasal namin ni Olivia.
Ginagawa ko lang naman 'yung...
'Yung trabaho ko dito, eh.
Salamat din
pinayagan mo Abby maging parte ng kasal namin.
Napakabait na bata ng anak natin.
Kahit na matagal ko siyang hindi nakasama,
nakikita kong maayos 'yung pagpapalaki mo sa kanya.
Siguro, dahil...
nabigyan mo rin siya ng maayos na buhay.
Kayo ni Alex.
Hindi siguro magiging gano'n si Abby 'pag...
...kasama niya pa rin tayo.
Nakikita niya tayong laging nag-aaway...
Nagsisigawan...
Pinag-aagawan siya.
Kaya salamat sa inyo ni Alex.
Binigyan niyo siya ng buong pamilya.
Mabuti na lang din maayos
'yung pagsasama niyo ni Alex, ano?
Mm.
Wala na akong mahihiling pa.
Binabati nga pala kita, ha?
Mukhang mahal na mahal niyo ni Olivia
ang isa't isa.
Oo.
Pero alam naman nating dalawa na...
Hindi sapat ang pagmamahal para tumagal ang pagsasama.
Kaya sa pagkakataong 'to...
Hindi ko lang mamahalin si Olivia.
Sisiguraduhin ko ring magiging masaya siya.
Hindi naman...
Hindi naman imposible 'yon.
Naging masaya din naman ako sa'yo.
Noon.
[nakakakabang musika]
Ah...
Sige.
Aasikasuhin ko lang 'yung mga bisita sa loob.
Binabati ulit kita.
Salamat.
Nag-uusap lang kami no'n.
Nagpapasalamat siya sa'kin.
Bakit kailangan niyong magtago
sa harap ng maraming tao?
Alex, hindi kami nagtatago.
Nagtatrabaho ako no'n.
Akala mo ba 'di ko napapansin?
Ang lungkot mo buong araw
noong kasal ni Victor.
Nasa trabaho ako.
Hindi ako malungkot.
Pagod ako. Magkaiba 'yon, Alex.
Sinisigurado ko lang
na maging maayos ang kasal nila ni Olivia.
Ano bang mahirap sa trabaho mo?
Nagmamando ka lang naman ng mga tao, ha?
Bakit ba ganyan ka magisip?
Ano bang nangyayari sa'yo?
Salamat.
Saan?
Sa pagintindi sa'kin.
Sa...
...hindi pagbitaw.
Ang dami nang nangyari, pero 'di mo ako iniwanan.
May magagawa pa ba 'ko?
Eh, mag-asawa na tayo.
Basta.
Ang importante,
sasabihin natin ang...
...problema sa isa't isa.
Kahit ano pa 'yan.
Aayusin nating dalawa 'yon.
Okay?
Ano bang pinaguusapan niyo?
Nanghihinayang ka na kinasal na siya?
Anong klaseng tanong 'yan?
Kung meron man kaming pag-uusapan,
tungkol kay Abby lang 'yon at wala nang iba.
Mm?
Bakit?
Naisip ko lang si Abby, eh.
Gusto ko sana siyang...
...maging parte ng pamilya natin.
Victor...
'Di mo naman kailangang
ipaalam sa'kin 'yan.
Parte ng buhay mo si Abby.
At hinding hindi ko 'yan ipagkakait sa'yo.
'Di niyo ba pinagusapan 'yung...
...mga masasayang alaala niyo?
'Di niyo binabalikan 'yung honeymoon niyo?
Parang ganito.
Alex!
Alex, ano ba!
Hinahanap hanap mo ba 'yung haplos ni Victor?
'Yung mga halik niya...
'Yung mga yakap niya...
'Di ka ba naiinggit kay Olivia?
Sa tingin mo?
Nasisiyahan kaya si Olivia sa honeymoon nila?
Hmm?
-Alex. -Hmm?
Alex. Alex!
Alex, ano ba!
Lasing ka. Magpahinga ka na. Matulog ka na.
Alex!
Ah! Ano ba!
Alex, ano ba?!
[sumisigaw]
-'Wag kang magulo. -Ano ba, Alex!
Papatunayan ko sa'yong mas magaling ako kay Victor.
Alex.
Alex. Alex!
Ano ba! Alex!
Alex, ano ba!
[umiigik]
[hinihingal]
Sabi ni Lola, pumunta ka raw sa kasal ni Kuya Victor, 'di ba?
-Oo. -Hinanap mo 'ko?
Oo.
Alam mo...
Akala ko hihingi ka na ng tawad sa'kin
sa lahat ng ginawa mo sa'kin.
Dahil 'to sa'yo, Kate.
'Di ba, ito 'yung Dylan na gusto mo?
'Yung may posisyon?
'Yung tinitingala ng mga tao?
Eto na 'ko ngayon, Kate.
Ano bang sinasabi mo?
Natandaan mo noong nasa Australia tayo?
Wala kang ibang ginawa
kung hindi iparamdam sa akin na talunan ako,
dahil nagbabanda lang ako.
Kaya ka nanlamig sa'kin.
Hindi--
Kaya pala ang bilis mo maniwala na may babae ako.
Kasi ginagawan mo ako ng rason
para bitawan mo 'ko.
Alam mo 'yung pinakamasakit?
Kahit na nangyari lahat 'yon,
mahal pa rin kita, Kate.
Kaya ko 'to ginagawang lahat.
Para mapatunayan sa'yo
na karapat-dapat ako sa'yo.
Kaya 'wag mo akong sisisihin kung naging ganito ako.
Naging ganito ako dahil sa'yo.
36 na panalo...
28 na knockout...
Isang talo.
Siya ang kasalukuyang kampeon sa welterweight.
At buti na lang iniurong na ni Emilio
ang kaso niya laban sa'yo.
Kaya iniurong na rin ng pederasyon
ang pagsuspinde sa'yo.
Magandang pagkakataon ito.
[katok sa pinto]
[bumubukas na pinto]
Ituloy niyo lang.
'Di ba masyadong...
...malakas 'tong makakalaban ko?
Eh, 'pag mga kampeon ang kinalaban mo,
mas tataas ang bayad sa'yo.
Mas madali kang sisikat,
at lalaki ang kita mo.
[Victor] Wala ka bang tiwala na matatalo mo siya?
Pero sige, kung 'yan 'yung gusto mo,
pwede ka namin hanapan ng mas mahinang kalaban.
Kahit sinong iharap mo sa'kin,
kaya kong patumbahin.
Bakit ka ba nandito?
[Matteo] Akala ko ba investor ka lang?
Wala ka namang posisyon dito, ha.
Nandito ako para malaman namin
kung anong iniisip ni Alex.
Para matulungan ka namin.
Sige.
Kumbinsihin mo 'ko.
Ano bang kailangan mo?
Madaming...
...sponsorship at endorsement deals.
Magiging depende 'yan sa kakayanan mo.
Gusto ko ng media exposure...
...kada may laban ako.
Sige, walang problema.
Chartered na eroplano...
Presidential suite...
...kada may laban ako sa labas ng bansa.
At gusto kong tratuhin ako bilang VIP.
[nakakakabang musika]
'Di niyo kaya?
Aayusin nating lahat 'yan.
'Yun lang ba?
May gusto ka pang idagdag?
Babalikan kita 'pag may naisip pa akong iba.
Kung ayon lang sa ngayon...
aayusin na namin lahat ito.
-Victor, paalam. -Salamat.
-Sir, salamat. -[bumubukas ang pinto]
Salamat, sir.
Siguro naman naniniwala ka na sa'kin
noong sinabi kong wala akong masamang intensyon.
Ginawa na namin 'yung parte namin.
Ang kailangan mo na lang gawin manalo sa mga laban mo.
Kailan ba ako natalo?
[Victor] Sandali.
May isa pa akong gustong pag-usapan.
Ano?
Si Abby.
Alex, gusto ko siyang makasama.
At hindi ako nakikipagtalo, hindi ako nakikipag-away.
Kaya nakikiusap ako sa'yo nang maayos.
Pero gagawin mo pa rin naman, 'di ba,
kahit humindi ako?
Pero... sige.
Hindi ako magiging hindi makatwiran.
Pero kailangan kong malaman lahat...
kung kailan kayo aalis...
kung gaano katagal kayong magsasama.
Wala tayo magiging problema diyan.
Si Abby lang, ha.
Akin si Juliana.
[tensyunadong musika]
Bale... ayos lang sa'yo
na magkasama si Victor at si Abby?
Mas malapit naman sa'kin si Abby kesa kay Victor.
At mas maraming mata kay Victor sa panig ko.
Mas malalaman ko 'yung ginagawa niya.
Wala ka talagang gagawin na walang dahilan, 'no?
Wais.
[tumutunog ang telepono]
Mm.
'Yung pinapahanap mong plaka, nakita na ng tao ko.
Sino raw ang may-ari?
Ang hukom na si Dante... tatay ni Sylvia.
Maraming salamat sa inyo.
Hanggang sa susunod nating miting.
Salamat, salamat.
-'Tay. -Alex.
Ang tagal na nating hindi nagkikita.
Oo nga po, 'Tay, eh.
Abala sa karera sa boksing.
Pasensya na, hindi ako updated sa mga laban mo.
Meron po akong papalapit na laban,
baka gusto niyo pong manood.
Kung kakayanin ng iskedyul ko.
Sayang, 'Tay...
Hindi nakita ni Sylvia na matagumpay
na boksingero na ako.
Pinakaunang taga-suporta ko pa man din 'yon.
Sigurado ako magiging masaya siya.
Ano'ng maitutulong ko sa'yo?
May nakapagsabi lang sa'kin, 'Tay, na nandito kayo. Kaya...
naisip ko mangamusta.
Maayos ang kalagayan ko.
Mabuti, 'Tay, nakapunta kayo noong kasal ni Victor...
kahit abala kayo.
Sayang 'di tayo nakapagkita.
Gusto ko lang makita kung...
ano'ng nangyari sa kanya.
Nabubuhay na siya na parang normal...
habang hindi pa nareresolba ang nangyari sa anak ko.
Naniniwala kayo na siya 'yung pumatay kay Sylvia?
Bakit?
May iba pa bang...
dapat pagsuspetsahan?
Lahat ng ebidensya siya ang tinuturo, 'di ba?
Nagulat lang ako, 'Tay,
na hinayaan niyo mabigyan siya ng piyansa.
[tumatawa]
Hinayaan?
Alam mo, hindi ako ganoon makapangyarihan
tulad ng iniisip mo, Alex.
'Tay...
Parehas lang naman tayo nang gusto...
Hustisya para kay Sylvia.
Hindi dapat nabubuhay nang malaya si Victor.
At kung gugustuhin niyo,
kaya niyo siyang ibalik sa kulungan.
Ginagawa ko ang lahat
para bigyan ng hustisya ang nangyari sa anak ko.
[tensyunadong musika]
Halika. Halika, pasok kayo.
Buti naman napadaan kayo. [tumatawa]
Pasok, pasok.
-Ay, salamat. -Lapag ko rito, 'La, ha?
Oo.
O, nag-enjoy ka ba roon sa picnic niyo?
Opo, Lola. Sama ka po sa susunod.
Aba, oo. [tumatawa]
-Kahit anong oras. -[tumatawa]
Salamat doon sa pasalubong niyo, ha.
Tamang-tama. Hindi na ako magluluto.
Sige ho.
Ah... Gusto niyo initin ko para hindi ho mapanis?
-Halika ka. Initin natin, anak. -Sige po.
-Kaya niyo bang buhatin? -Oo, sige, kami na 'to.
Pakidala na lang 'to, anak, o.
-Punta kami sa labas, 'La, ha? -Sige.
[Abby] Sige po.
Mabuti naman at...
naipasyal mo si Abby.
Eh, sana nga ho magtuloy-tuloy na.
Sana.
Kasi masaya siya kapag kasama ka.
[mapanimdim na musika]
Ah, Victor, ayos ka lang?
Naisip ko lang, 'La...
Alam niyo naman ho gusto ko pang makasama si Abby, pero...
nangangamba po akong makulong ako ulit.
Pwede ho bang magtanong, 'La...
tungkol sa gabing namatay si Sylvia?
Inaalala ko kasi 'yung mga nangyari noong gabing 'yon.
Baka makatulong ho sa kaso ko.
Nasaan ho kayo noon?
Ah...
Nasa bahay lang.
Hinihintay ka namin dahil ang sabi mo
susunduin mo si Abby.
[tensyunadong musika]
[bumubukas, sumasara ang pinto ng sasakyan]
[tensyunadong musika]
[Victor] Si Alex ho kasama niyo ho ba?
Nakita ko nag-usap sila ni Juliana.
Pero si Juliana lang ang pumasok sa bahay.
Nasaan po si Alex noon?
Ay, umalis na siya
noong pagkahatid niya kay Juliana.
Dahil kaming dalawa lang ni Juliana
ang magkasama sa loob ng bahay noong may tumawag
para sabihing patay si Sylvia.
Salamat, 'La.
[mapanimdim na musika]
Magiging carbonara.
[tumatawa]
[Juliana] O, anak, akin na 'yung ano...
Akin na 'yung plato.
Ayan.
Kuhaan na natin 'to.
Ano pa ang mga kailangan?
Magkasama kayo ni Juliana?
Bigla na lang siyang tinawagan ni Abby, eh.
[kumakalansing ang mga kubyertos]
Eh, akala ko ba kayong dalawa lang ni Abby?
Wala na rin naman akong magawa noong nandoon na.
Pero mabuti na rin na nangyari 'yon.
Na magkasama kayong dalawa?
Oo. At kailangan maulit 'yon.
May alam si Juliana.
Sigurado akong nagsisinungaling siya.
Nakausap ko si Lola Pilar.
Ang sabi ni Lola sa akin,
hindi nila buong gabi kasama si Alex
noong namatay si Sylvia.
Ha?
Kabaliktaran noong salaysay ni Juliana sa mga pulis noon.
Pinagtakpan niya si Alex?
O pinagplanuhan nilang dalawa 'yon.
Kailangan kong malaman kung ano ang totoo, Olivia.
[nakakakabang musika]
[Juliana]Niloko ako ni Alex.
Pinaglaban ko siya, Victor.
Halos masira ang buhay ko dahil sa relasyon namin.
Baka gusto mo akong tulungan.
Hikaw mo.
Hindi akin 'yan.
-Sinungaling! -[umuungol]
Ilang Lualhati ba ang kailangan mo
para makapagpaligaya sa'yo?!
[umuungol]
Bakit ikaw? May babae ka rin naman, ha!
[Alex]Ano'ng ginagawa mo rito?
[Olivia] Napag-isipan ko na 'yung sinabi mo.
Gusto mong gumanti, 'di ba?
Sa ganitong paraan ko gusto gumanti.